Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A 13/2001. (V. 14.) AB határozat rögzítette, hogy a
Paragraph Index: 1038

4. A személyi szabadság az egyén olyan autonómiáját jelenti, amely feltételezi a teljes akarati és cselekvési szabadságot a jog keretei között. A személyi szabadság joga mindenkivel szemben érvényesülõ jog, amely minden embert megillet, ugyanakkor nem részesül abszolút védelemben, mivel törvényben meghatározott esetekben korlátozható. A személyi szabadság korlátozásának számos formája ismert a magyar jogrendszerben. Ezek jórészt a büntetõeljárás lefolytatásához kötõdnek; büntetõ anyagi jogi szankcióként (szabadságvesztés, kényszergyógykezelés) vagy büntetõeljárási kényszercselekményként (õrizetbe vétel, elõzetes letartóztatás, ideiglenes kényszergyógykezelés, lakhelyelhagyási tilalom, házi õrizet) jelennek meg. A büntetõeljáráson kívül ugyanakkor más eljárásokban is sor 2003/148. szám kerül a személyi szabadság alapjogának korlátozására, így különösen az idegenrendészet, a szabálysértési eljárás, az egészségügyi és a rendészeti igazgatás egyes területein. A korlátozásra vonatkozó szabályozásnak — az Alkotmány rendelkezésébõl fakadóan — tartalmaznia kell a korlátozás okát, továbbá meg kell határoznia az adott korlátozási formának megfelelõ eljárást. A korlátozás arányosságának és ezzel együtt alkotmányosságának megítélését az alkotmányi követelményeken alapuló tényezõk befolyásolják. Ennek körében meghatározó jelentõségû a szabadságelvonás idõtartamának mértéke, annak indokoltsága, a szabadságelvonással érintett személy megfelelõ körülményeinek és az õt megilletõ jogok gyakorlásának biztosítása, valamint a jogtalan szabadságelvonás esetére nyújtott jogorvoslati jog és egyéb jogkövetkezmények meghatározása és azok megfelelõsége. Az Alkotmánybíróság az indítványok alapján, a fentiekben foglaltakra tekintettel a jelen ügyben azt vizsgálta, hogy a személyi szabadság Rtv. szerinti korlátozása szükséges-e, továbbá, hogy az elérni kívánt cél fontossága és az ennek érdekében okozott alapjogsérelem súlya arányban állnak-e egymással. Az Alkotmánybíróság állandó gyakorlata szerint ugyanis valamely alapjog lényeges tartalmát az a korlátozás sérti, amely — valamely más alapvetõ jog vagy alkotmányos cél érdekében — nem elkerülhetetlenül szükséges, továbbá, ha szükséges is, de a korlátozás által okozott jogsérelem az elérni kívánt célhoz képest aránytalan

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes